ניתן להגיע לעצירת דימום בדרכים שונות אחרות אם הגוף אינו יכול לעשות זאת באופן טבעי (או זקוק לעזרה) במהלך ניתוח או טיפול רפואי. כאשר הגוף נמצא תחת הלם ולחץ, קשה יותר להשיג את עצירה של הדימום. אף על פי שהתהליך הטבעי הוא הרצוי ביותר, אמצעים אחרים להשגתו חיוניים להישרדות במסגרות חירום רבות. ללא היכולת לעורר את תהליך עצירת הדימום, הסיכון לדימום גדול. במהלך פעולות כירורגיות ניתן להשתמש באמצעים לעצירת דימום המפורטים להלן לשליטה על דימום תוך הפחתת הסיכון להרס רקמות. ניתן לעצור דימום על ידי אמצעים כימים וכן על ידי אמצעים מכניים או פיזיקליים. סוג הסיוע נקבע על פי המצב.
התפתחות אמצעי עצירת הדימום מתייחסת להבדלים בין ילדים למבוגרים.
ברפואת חירום.
חילוקי דעות בין רופאים עדיין ממשיכים להתעורר בנושא עצירת דימום וכיצד לטפל במצבים עם פגיעות גדולות. אם מתרחשת אצל אדם פגיעה גדולה וכתוצאה מכך אובדן דם קיצוני, אז עזר המוסטטי בלבד לא יהיה יעיל במיוחד. אנשי מקצוע בתחום הרפואה ממשיכים לדון בשאלה מהן הדרכים הטובות ביותר לסייע לחולה במצב כרוני. עם זאת, מקובל כי כלל עזרים המוסטטיים הם הכלי העיקרי לפגיעות דימום קטנות יותר.
כמה סוגים עיקריים של עצירת דימום המשמשים ברפואת חירום כוללים:
עזר כימי.
זהו חומר המשמש לעיתים קרובות בניתוחים כדי לעצור דימום. קולגן מיקרו-פיברילר לעיתים משמש מנתחים לשם כך, משום שהוא מושך את הטסיות הטבעיות של המטופל ומתחיל בתהליך קרישת הדם כאשר הוא בא במגע עם הטסיות. עזר כימי זה אפשרי רק כאשר תהליך עצירת הדימום מתרחש בגוף באופן תקין.
לחץ ישיר.
שיטה זו נפוצה במצבים בהם טיפול רפואי נאות אינו זמין. הפעלת לחץ ו / או חבישת פצע מדמם מאטה את תהליך איבוד דם, מאפשרת למערכת את הזמן הדרוש לה להתחיל בקרישה. חיילים נוטים להשתמש במיומנות זו כאשר אדם נפגע במהלך הלחימה. צוותי מגן דוד אדום משתמשים לרוב בתחבושת אישית לשם פעולה זו.
תפרים, הידוק והדבקה.
התפרים משמשים לעיתים קרובות כדי לסגור פצע פתוח, ומאפשרים לאזור הפגוע לשהות ללא גורמי מחלה ופסולת שונה העשויים להיכנס דרך הפצע. בנוסף, שיטה זו חיונית במקרים מסוימים גם לשם עצירת הדימום. השימוש בתפרים, בהדבקות ובהידוק מסייעים בהורדת שטח הפנים של הפצע. השיטה מאפשרת לפיסות העור להיצמד פיזית, ובכך מאפשרת לטסיות להתחיל בתהליך של קרישת הדם בקצב מהיר יותר.
עזר פיזי- ספוג ג'לטין.
ספוג ג'לטין מוגדר כעוצר דמומים גדולים. הספוג מפסיק באופן מהיר או מפחית את כמות הדימום הנוכחי. עזרים פיזיים אלו משמשים בעיקר במסגרות כירורגית ואחר טיפולים ניתוחיים. ספוגים אלה סופגים דם, מה שמאפשר לתהליך הקרישה להתרחש מהר, ומשחררים תגובות כימיות המפחיתות את הזמן שלוקח לתהליך להתחיל באופן טבעי.
היסטוריה של עצירת דימום מלאכותית.
התהליך של מניעת אובדן דם מכלי דם או איבר בגוף נקרא המוסטאסיס. המונח בא מן השורשים היווניים "heme", כלומר דם, ו "stasis", כלומר עצירה. מתוך כך, פירוש המילה הוא "עצירת הדם"..
הזמן הידוע הראשון שבוצעה בו עצירת דימום מלאכותית הוא ביוון העתיקה בקרב טרויה. זה התחיל עם ההכרה כי דימום מוגזם בהכרח שווה למוות. ירקות ומינרלים הונחו על פצעים גדולים על ידי היוונים והרומאים ועד ההשתלטות של מצרים סביב 332 לפני הספירה על ידי יוון. בשלב זה תחום הרפואה הכללי פותח הרבה יותר באמצעות הלימוד בפועל לחניטה מצרית, אשר הוביל לרכישת ידע רב יותר של התהליך העוצר דימום. במהלך הזמן הזה, נמצא כי ורידים ועורקים רבים פועלים בכל הגוף האנושי ונמצאו הכיוונים שבהם נסעו. רופאי הזמן הזה הבינו כי אם אלה חסומים, דם לא יכול להמשיך לזרום אל מחוץ לגוף. אף על פי כן, לקח עד המצאת הדפוס במאה החמש עשרה לתגליות הרפואיות והרעיונות הללו לנדוד מערבה, מה שאיפשר לרעיון עצירת הדימום להתרחב.
לקריאה נוספת.
פיתוח תוצרת ישראלית של תחבושת חדשנית ה-WoundClot, על ידי ד"ר שני אליהו-גרוס, מחברת Core Scientific Creations
קלייר קלבריית'
קלייר מישל קלבריית' (באנגלית: Clare Michelle Calbraith; נולדה ב-1974) היא שחקנית קולנוע וטלוויזיה אנגלייה.
ביוגרפיה.
קלבריית' גדלה בליברפול ובצ'שייר. תפקידיה בטלוויזיה כוללים את סדרות הדרמה התקופתיות "Home Fires" ו"אחוזת דאונטון" של רשת ITV, וסדרת המתח "קו אפל ודק" של ערוץ BBC2.
קלבריית' הופיעה בתפקידי אורח בסדרות טלוויזיה רבות בהן "פקד בנקס", "עדות אילמת", "חדר מיון", "הולבי סיטי", "The Bill" ו-"55 מעלות צפון". היא גילמה את ד"ר טרישה סאמרבי בסדרת הדרמה "בקצב הלב". ב-2005 הצטרפה לאופרת הסבון "קורוניישן סטריט" ושיחקה בתפקיד רובין, חברתו של מרטין פלאט. ב-2007 כיכבה בדרמת אודיו של "דוקטור הו" בפרקים "Urban Myths" ו-"Son of the Dragon". ב-2011 הופיעה בתפקיד לורה גבריאל בסדרה "קו אפל ודק" של ה-BBC. בין 2011 ל-2013 שיחקה בתפקיד "שפ" בסדרה "ורה" של רשת ITV.
קלייר קלבריית
הר מקנזי (אנטארקטיקה)
הר מקנזי (באנגלית: Mount McKenzie) הוא פסגה פירמידלית, בדרום מזרח רכס סאקסטון בפסגות אמרי, שברכס אראמיס בהרי הנסיך צ'ארלס, שבאנטארקטיקה.
גובהו של ההר 2,225 מטרים מעל פני הים.
היסטוריה.
גילוי ההר.
ההר התגלה על ידי המשלחת הדרומית של משלחת החקר האנטארקטית של אוסטרליה, אשר חקרה את האזור בשנים 1956–1957 בפיקודו של ו. ג. בושר (W. G. Bewsher).
מקור השם.
שמו של ההר ניתן לו על ידי ועדת השמות האנטארקטיים של אוסטרליה.
ההר נקרא על שמו של ג'ון א. מקנזי (John A. McKenzie), שהיה טבח בתחנת מוסון בשנת 1956.
לקריאה נוספת.
• R.J. Tingey, GEOLOGICAL WORK IN ANTARCTICA 1971, P 17
תכנון אזורי וחקלאי
תכנון אזורי וחקלאי זהו ענף בתחום של "תכנון ערים ואזורים" העוסק במיקום יעיל של פעילויות בשימושי קרקע אזוריים שהם בעיקר: "לא עירוניים" כגון: תשתיות וגידול של "יישובים קטנים או חקלאיים" על שטח גדול יותר מאשר עיר או "עיירה בודדת" או למשל: "חוות בודדים", קיבוצים, מושבים ואף על מתחמים גדולים הנמצאים בסמוך אל ערים או המשותפים עימם. תכנון אזורי וחקלאי קשור אל תכנון עירוני מכיוון שהוא נוגע לפרקטיקות שימוש בקרקע בהיקף רחב יותר, או במקביל אליו, או בצמוד אליו. דבר זה כולל גם ניסוח חוקים שידריכו את התכנון והניהול היעילים של האזורים. תכנון אזורי יכול להיות מקיף על ידי כיסוי נושאים שונים, אך לעיתים קרובות יותר הוא מציין נושא מסוים, הדורש התחשבות אזורית.
בתכנון אזורי וחקלאי דורשים שימושי קרקעיים שונים שאינם כמו בעיר כגון: "הגנה על שטחים חקלאיים", מתחמים גדולים החופפים אל הערים או בתוך ערים, מפעלים או אזורי תעשייה הנמצאים מחוץ לשטח עירוני, שימושי קרקע עבור: "תחבורה אזורית" ותשתיות אזוריות, שטחים המיועדים עבור צורכי ביטחון או ביטחון פנים כגון: "בסיסי צבא או בסיסי משטרה" הנמצאים מחוץ ליישוב עירוני, תכנון שטח ביולוגי המיועד לפיתוח כגון: "אזוריים ימיים", שטחים המיועדים עבור: "מחקר חקלאי" או "שממה" המיועדת לפיתוח תיירותי או חקלאי, ריאות ירוקות הנמצאות בשטחים לא-עירוניים כגון: יערות או "פארקים אזוריים", ו"בתי קברות אזוריים או מטרופוליניים". תכנון אזורי וחקלאי הוא המדע של מיקום יעיל של תשתיות ויעוד לגידול בר-קיימא של אזור מסוים. אחד מהרעיון של עליית התחום של התכנון האזורי והחקלאי היה מתכנן הערים "פיטר קלת'ורפה" שעיקר עיסוקו היה בעיקר בתחום של העירוניות המתחדשת כדי לקדם את הגישה כיוון שהיא יכולה לטפל בנושאים סביבתיים, נושאים חברתיים, ונושאים כלכליים אזוריים, אשר בהכרח מצריכים מיקוד אזורי כלשהו.
ברוב מדינות אירופה התוכניות לגבי: "פיתוח אזורי וחקלאי" מכוונות גם אל פיתוח של ערים ועיירות ספציפיות על מנת לתמוך ולנהל את האזור בהתאם לצרכים הספציפיים סביבם כגון: "פארקים מטרופוליטניים" הנמצאים בבעלות של יותר מאשר עיר אחת או "שטחים חקלאיים העוברים בחלקם גם בשטח עירוני".
גרייביס ואסקס
גרייביס חוסווה ואסקס רודריגס (בספרדית: Greivis Josué Vásquez Rodríguez; נולד ב-16 בינואר 1987) הוא כדורסלן עבר ונצואלי, אשר שיחק בליגת ה-NBA בין השנים 2010–2016. ב-7 עונותיו ב-NBA שיחק עבור 6 קבוצות שונות, ורשם ממוצעים כוללים של 9.0 נקודות, 4.8 אסיסטים ו-2.5 ריבאונדים למשחק. כמו כן שיחק עבור נבחרת ונצואלה בכדורסל בין השנים 2007–2014.
נעורים וקריירת מכללות.
ואסקס נולד וגדל בקראקס, בירת ונצואלה, ולקראת לימודיו התיכוניים עבר להתגורר ברוקוויל שבמרילנד, ארצות הברית. בקבוצת הכדורסל של "תיכון מונטרוז" המקומי שיתף פעולה עם כוכב ה-NBA לעתיד קווין דוראנט.
בין השנים 2006–2010 למד באוניברסיטת מרילנד, ושיחק בקבוצת הכדורסל שלה תחת המאמן חבר היכל התהילה של הכדורסל גארי ויליאמס. בכל שלוש עונותיו האחרונות בקבוצה הוביל את שחקניה בממוצעי נקודות (18.0), אסיסטים (6.0) וחטיפות (1.5) למשחק, אך באף אחת מהעונות לא עברה מרילנד את הסיבוב השני בטורניר אליפות המכללות. במשחק מול ג'ורג'יה טק ב-20 בפברואר 2010 קלע ואסקס את הנקודה ה-2,000 שלו במרילנד, ובך הפך לשחקן הראשון בתולדות מחוז ה-ACC אשר קולע לפחות 2,000 נקודות, מוסר לפחות 700 אסיסטים ואוסף לפחות 600 ריבאונדים. בסיום עונתו האחרונה, 2009/2010, זכה בתואר שחקן העונה במחוז ה-ACC, ונבחר לחמישייה השנייה של העונה בליגת המכללות ("Second-team All-American").
קריירה מקצועית.